Sažetak predavanja

**Vođenjem do pozitivnih razvojnih ishoda djece**

**izložene riziku socijalne isključenosti**

**u ustanovama ranog i predškolskog**

**odgoja i obrazovanja**

Suvremeno vođenje vođenje je proces, uključuje utjecaj i postizanje cilja (prema Northous, 2010). Podrazumijeva pridobivanje ljudi, bez prisile, za određene ishode. Uvažava dijete kao vođu prepoznavanjem i zadovoljavanjem njegovih interesa, potreba, osmišljavanjem situacija u kojima njegove sposobnosti mogu doći do izražaja. Zbog raznih okolnosti u kojima je dijete živjelo ponekad interesi, potrebe i sposobnosti djece izložene riziku socijalne isključensti mogu ostati skrivene. Prepoznavanje i zadovoljavanje odgojno-obrazovnih potreba djeca izložene riziku socijalne isključenosti, trajni su zadatak suvremenog vođenja u ustanovama ranog i predškolskog odgoja.

Svrha predavanja je da se pored poznatih skupina djece izložene riziku socijalne isključenosti (siromaštvo, TUR, invaliditet i dr.) ukaže na rijetko spominjane primjere (npr. staklenu djecu i dr.) te da se ciljnoj skupini djece pruži razvojno-primjerena podrška suvremenim vođenjem iz uloge ravnatelja, stručnih suradnika i odgojitelja.

Cilj predavanja je postići bolje razumijevanje kakva vjerovanja djeca izložena riziku socijalne isključenosti mogu razviti o sebi, drugima i svijetu i kakav može biti njihov osjećajni, misleni i doživljajni stav. Za uvid u misleni, osjećajni i doživljajni svijet koristit će se *koncept o životnim pozicijama* prema E. Bernu, i c*iklusi razvoja* prema Jean Illsley Clarke, Transakcijskim analitičarima. Također se iznose neki od načina kako se vođenjem mogu postići pozitivni razvojni ishodi, tj. prekinuti zaglavljenost u bespomoćnosti i/ili tzv. *spirali nesigurnosti*. Stavlja se naglasak na ulogu odgojitelja i koliko je važan njihov utjecaj, tj. kako osmišljavanjem situacija u kojima djeca izložena riziku socijalne isključenosti mogu steći nova, pozitivna iskustva. Naime, potrebno je naglasiti, osvijestiti da se novim iskustvom može utjecati na promjenu vjerovanja djece o sebi kao bespomoćnima.

Primjerima iz života nekih poznatih ljudi koji su, usprkos tome što su kao djeca živjeli u riziku od socijalne isključenosti, postigli uspjeh želi se istaknuti da se vođenjem može utjecati na pozitivne razvojne ishode.

mr. sc. Inga Seme Stojnović, viša savjetnica